b'\n_START_ARTICLE_\nEurojackpot\n_START_PARAGRAPH_\nEurojackpot er et spill Norsk Tipping lanserte i januar 2013. Det er et samarbeid mellom nasjonale spillselskaper i en rekke land i Europa. Spillet har en minimum f\xc3\xb8rstepremie p\xc3\xa5 70 millioner norske kroner. For \xc3\xa5 vinne f\xc3\xb8rstepremien m\xc3\xa5 man ha fem rette hovedtall (1 til 50) og to rette stjernetall (1 til 10). I tillegg vil det v\xc3\xa6re ytterligere elleve pengepremier. Det vil ogs\xc3\xa5 v\xc3\xa6re et tilleggsspill p\xc3\xa5 internett hvor man kan vinne reiser._NEWLINE_H\xc3\xb8yeste premie er satt til 90 millioner euro (Om lag 850 millioner norske kroner ved \xc3\xa5rsskiftet 2015).\n_START_SECTION_\nHistorie\n_START_PARAGRAPH_\nEurojackpot ble planlagt i seks \xc3\xa5r, f\xc3\xb8r det endelig ble realisert i mars 2012. I de deltagende landene er spillet en konkurrent til EuroMillions, som ogs\xc3\xa5 er et felleeuropeisk lotterispill. De deltagende landene avtalte i november 2011 at spillet skulle settes i gang i l\xc3\xb8pet av 2012, og senere meldte b\xc3\xa5de Norge, Sverige og Island seg som interesserte, og ble senere med i spillet._NEWLINE_Selve salget av spillet startet l\xc3\xb8rdag 17. mars 2012, og den f\xc3\xb8rste trekningen i spillet ble avholdt fredag 23. mars 2012. Der var ingen vinnere av det store f\xc3\xb8rstepremiebel\xc3\xb8pet ved den f\xc3\xb8rste trekningen.'